runetrust/blame-folketinget-dk huggingface dataset:
Pernille Blach Hansen (S), 2004-12-07:
Jeg er helt enig i, at folkeskolen er et meget vigtigt fundament også videre i uddannelsessystemet, men det, der er vanvittigt ved det, regeringen gør lige i øjeblikket, er, at den, inden man har løst hele diskussionen, inden man har fået skabt en bedre folkeskole, lukker muligheder for de mennesker, der ikke i dag har de kompetencer, vi alle sammen står og siger vi gerne vil have de skal have.
Morten Messerschmidt (DF), 2022-08-25:
Altså, ifølge Det Økonomiske Råd forventes inflationen for indeværende år, 2022, at blive på 4,9 pct., og når nu forslaget her reducerer elafgiften med 4 øre, vil jeg bare gerne høre, hvor stor en procentdel det så er af den gennemsnitlige elpris.
Per Clausen (EL), 2012-02-23:
Særlig godt og fornuftigt synes jeg det er, at man i forhold til at inddrage energimærker i annoncerings- og salgssituationen, når det handler om køb og salg af boliger og bygninger, skruer op for kravene, for det er jo nok der, det for alvor kan have en betydning og spille en rolle, at der er den her energimærkning.
Henning Hyllested (EL), 2013-12-20:
Men vi har i øvrigt i Transportudvalget fået et svar på spørgsmål 753, som jo siger, at pr. 1. januar vil den statistik, som vi beder om, rent faktisk kunne fremskaffes, idet man har bedt de tre nye tungvognscentre om at lave statistikken.
Aage Frandsen (SF), 2002-11-19:
Der er tale om dårlige normeringer, der er lukning af institutioner, der er øget forældrebetaling, der er kortere åbningstider og tvangsferier, og det afspejler jo selvfølgelig, at man i kommunerne har været nødt til at skære ned for at få det til at hænge sammen.
Karina Lorentzen Dehnhardt (SF), 2021-03-23:
Og når vi så samtidig ved fra VIVE's undersøgelser, at ofre tit desværre også har en svag socioøkonomisk baggrund, ja, så er det sådan set også de mennesker, der har dårligst mulighed for at betale for psykologhjælp, som har brug for den, og det synes jeg er forkert.
Peter Hummelgaard (S), 2021-08-27:
Når vi har skrevet og sagt, at de partier, der stemmer for lovforslaget, får det forelagt, er det selvfølgelig, fordi de også er med til at blive orienteret på et tidligere tidspunkt end alle andre, og det synes vi er en rimelig, hvad kan man sige, anerkendelse af de svære beslutninger, som vi ved alle har været igennem i forhold til at stemme det her lovforslag igennem.
Per Clausen (EL), 2007-02-09:
Men en ting har vi da fået at vide i dag, og det er, at vi ikke behøver at være bekymret for dækning, hvad angår bredbånd, for Venstre har lovet os, at det vil ske så hurtigt som muligt, og Socialdemokraterne har lovet os, det vil ske endnu hurtigere.
Kim Edberg Andersen (DD), 2025-03-13:
Det er bare lige for at hjælpe hr. Frederik Vad, for jeg kan jo godt forstå, at hr. Frederik Vad er forvirret over, om de blå partier nu efter et valg holder det, som de siger før et valg, for hele regeringen baserede sig jo på, at Venstre sagde noget før et valg, som de så overhovedet ikke holdt efter et valg.
Jørn Jespersen (SF), 1999-04-27:
Man har brugt alle de virkemidler, der er til rådighed, er gået helt til grænsen med at give påbud, lukke, idømme bøder og politianmelde, men har bare måttet konstatere, at det ikke har været nok til at sikre et niveau, som befolkningen kan være tjent med.
Martin Henriksen (DF), 2018-04-26:
Men der er det så, jeg siger: Hvis vi er enige om, at vi synes, at når folk er udvist, ville det bedste være, hvis de forblev udvist, så er spørgsmålet bare – det kan godt være, det ikke skal være med udgangspunkt i det her forslag; det kunne også være med udgangspunkt i ministerens egne tanker, eller hvis der var nogle kloge folk i ministeriet, der havde nogle gode ideer; og det kunne også være, vi i Dansk Folkeparti eller i andre partier havde nogle andre ideer – om ministeren vil undersøge, om man kunne gøre noget, som ville gøre det vanskeligere for udlændinge, som har fået en udvisningsdom, at vende tilbage til Danmark, ikke nødvendigvis gøre det umuligt, men i det mindste bare gøre det vanskeligere?
Sophie Hæstorp Andersen (S), 2012-10-26:
Det er bare, fordi jeg føler mig lidt forpligtet til at sige, at når nu Venstres ordfører siger, at vi får det samme svar i dag på, hvad der ligger af beregninger og vurderinger af, hvor meget tingene koster, og hvad man kan spare og alt muligt andet, så kunne jeg da godt tænke mig at høre ministeren, hvor mange linjer ministeren tror at det fyldte, da man i 2006 behandlede lovforslaget om at gå fra 2 måneders generel behandlingsgaranti til 1 måneds behandlingsgaranti, og tror ministeren, der var rigtig mange henvisninger til økonomiaftalerne i 2007 og 2008, og at ordet vurdering blev brugt rigtig mange gange?
Keld Albrechtsen (EL), 2003-01-16:
Jeg har fået fortalt - jeg ved ikke, om det er rigtigt - at det i Storbritannien er kommet så vidt, at hvis et parlamentsmedlem fra regeringspartiet ønsker at stille et spørgsmål til en minister i spørgetiden, så skal vedkommende først kontakte Tony Blairs spindoktorkontor for at få godkendt, at spørgsmålet stilles.
Lykke Friis (V), 2011-01-25:
Men jeg må bare minde også hr. Per Clausen om, at når det handler om, hvad det danske marked kan trække i forbindelse med udbygningen – jeg nævner vind nu som et eksempel – så er det jo sådan, hvis ikke jeg husker helt galt, at Vestas har 1 pct. af deres omsætning i Danmark.
Per Clausen (EL), 2009-03-26:
Den vedtagelse om en Femernforbindelse, som et stort flertal i Folketinget må formodes at gennemføre om nogle få minutter, er for så vidt paradoksal forstået på den måde, at denne beslutning er den første store trafikpolitiske beslutning, man træffer, efter at Folketingets partier har indgået en aftale om, at man fremover skal prioritere den kollektive trafik, at man skal prioritere togtrafikken, før man prioriterer vejbyggeri.
Trine Pertou Mach (EL), 2023-03-22:
Jeg vil gerne spørge ministeren: Hvad tror ministeren at den egyptiske befolkning, som for lidt over 10 år siden var en del af den egyptiske revolution, mener – et oprør på et tidspunkt, hvor ministeren selv var statsminister i Danmark og ventede utrolig længe med at støtte befolkningens krav om, at den daværende præsident Mubarak skulle gå af?
Kaare Dybvad (S), 2016-03-02:
Ministeren behøver ikke at være så overrasket, for man kender det jo fra sin privatøkonomi, at hvis man er blevet stillet en bonus i udsigt på 133 kr., og det viser sig, at det kun er 95 kr., man får, så hjælper det jo ikke meget, at chefen kommer og siger, at man kun skulle have haft 85 kr., og at man så i virkeligheden har fået 10 kr. mere, end man skulle have haft.
Troels Lund Poulsen (V), 2016-05-26:
Men jeg ved i hvert fald også, at hr. Magnus Heunicke jo kommer fra et område, som så helt tilfældigvis også får nogle arbejdspladser, og det tror jeg bestemt også har en betydning i forhold til den del af Danmark, som faktisk har det sværest, når vi ser objektivt på det, nemlig det gamle Vestsjællands Amt og det gamle Storstrøms Amt i Region Sjælland, som har haft meget store problemer, både i forhold til antallet af statslige arbejdspladser, men ikke mindst også nogle af de udfordringer, der er der.
Pia Kjærsgaard (DF), 2019-12-12:
Så jeg vil bare lige læse § 75, stk. 1, op til almindelig forståelse for dem, der måske sidder og følger med ude ved skærmene: »Til fremme af almenvellet bør det tilstræbes, at enhver arbejdsduelig borger har mulighed for arbejde på vilkår, der betrygger hans tilværelse.«
Mads Olsen (SF), 2024-11-19:
Jeg er rigtig glad for, at regeringen og vi i Folketinget nu om lidt gennemfører SF-politik, for retten til en basal erhvervskonto, særlig for mindre virksomheder, er jo, som man siger ovre i USA, the back bone – nej, jeg må ikke snakke engelsk, undskyld – rygraden i dansk økonomi.
Pernille Rosenkrantz-Theil (S), 2020-06-10:
Så det, det her helt specifikt handler om for mig – og det er faktisk grunden til, at det har taget lidt lang tid at træffe beslutningen – er, at jeg har forsøgt at dykke ned i, hvad de egentlig kvalitativt beskæftiger sig med, som ikke allerede bliver løst.
Kristian Jensen (V), 2006-11-23:
Det skal være gennemarbejdet, for når der skal ske omlægninger af den karakter på et område, der er så væsentligt for mange danskere i deres hverdag, kræves der altså, at vi tænker mange aspekter ind i det, også fordi de samlede bilafgifter er et stykke over 40 mia. kr.
Pia Christmas-Møller (KF), 2001-05-23:
Desværre kan vi jo ikke gøre noget ved Folketingets forretningsorden under denne her debat, men jeg synes egentlig, at det er lidt, ja, man skal næsten ikke bruge ordet synd, men alligevel, noget i den retning, at det skal gå ud over fru Karen Klint, at socialministeren sidder og trykker sig.
Hans Christian Schmidt (V), 2004-10-20:
Hvis man kigger på den model, som bl.a. omtales i Politiken, Fischlermodellen, så må man jo sige, at den model har det ved sig, at den kun tager det historiske forløb; den går altså kun tilbage i historien og siger: Når man nu skal have udbetalt støtte, så er det afgørende, hvordan det var i 2000, 2001 og 2002.
Michael Aastrup Jensen (V), 2014-11-06:
Det er jo et, der har været lang tid undervejs, for det kommer faktisk som følge af en udredning af uddannelsesstrukturen og arbejdsdelingen mellem uddannelsesinstitutionerne på det såkaldte scenekunstneriske område, som blev iværksat som resultat af en politisk aftale for tiden 2011-2014, som man i VK- regeringen indgik med Dansk Folkeparti, Liberal Alliance, Socialdemokraterne, De Radikale og SF.
Rasmus Stoklund (S), 2020-06-23:
Nu fedter man så rundt i den her bønnekaldsdebat, og det synes jeg da er udmærket, men jeg synes bare, det er lidt mærkeligt, eftersom vi jo er enige om, at vi ikke vil have bønnekald i Danmark, at man er så optaget af, om forbuddet indføres, hvis problemet opstår, eller om det indføres i en hypotetisk situation, hvor problemet jo ikke eksisterer.
Jette Gottlieb (EL), 2000-03-22:
Men vi ved vist alle sammen, at sådan er virkeligheden ikke. Enhedslisten ønsker, at den ældre skal have størst mulig indflydelse, også når det handler om en bolig på et plejehjem, men det er en anelse umoralsk at bilde landets ældre ind, at de selv kan vælge, hvilket plejehjem de vil bo på.
Poul Nødgaard (DF), 1997-11-20:
Så jeg synes, det kunne være spændende at høre, om ministeren kunne komme med nogle bud på de ting, jeg her har rejst, og specielt vil jeg gerne have et helt konkret svar på, hvordan det vil få indflydelse på trafikken mellem København og Ringsted, hvis man flytter godsterminalen til Høje-Taastrup.
Morten Messerschmidt (DF), 2006-04-20:
Jeg vil ikke stå til regnskab for, hvad SF's politik på en række områder er, andet end at jeg vil konstatere, at da vi for under et år siden stemte her i salen om et beslutningsforslag fremsat af Dansk Folkeparti gående på, om vi nu skulle være for eller imod oprindelseslandsprincippet, da valgte SF, personificeret ved fru Anne Grete Holmsgaard tror jeg nok, at stemme imod det forslag, som Dansk Folkeparti havde fremsat, som ville pålægge regeringen at være imod.
Poul Nødgaard (DF), 2002-02-22:
Så lad os nu få et tværgående arbejde sat i gang side om side, og uanset om man er socialdemokrat eller DF'er, eller hvad man nu er, så lad os prøve i denne sag at se på, om vi inden for det kommunale selvstyre kan lave noget, der gør, at tingene kommer til at virke på en mere gunstig måde.
Pia Olsen Dyhr (SF), 2023-03-28:
Drop nu de skattelettelser, inviter til et bredt samarbejde om reelle, bæredygtige og holdbare løsninger i vores velfærdssamfund for vores velfærds skyld, for vores forsvars skyld, for vores uddannelsers skyld, for vores trygheds skyld og for vores hverdags skyld.
Lars Boje Mathiesen (BP), 2025-10-09:
Jeg har heller ingen tiltro til, at Venstre og SF pludselig sætter borgernes retsfølelse forrest, og at Venstre reelt set mener, at loven skal være lige for alle, og at vi ikke skal have et samfund, hvor man kan lave politiske studehandler og derfor slippe for straf.
Per Clausen (EL), 2010-11-18:
Det er vi vant til, altså, når der opstår en eller anden krise eller vanskelighed, har en regering eller Europa-Kommissionen altid en række forslag i skuffen, som man hiver frem og ligesom prøver at få igennem, selv om man måske godt kunne have opnået det, der selv efter ens egen opfattelse var nødvendigt, ved hjælp af de gamle midler.
Susanne Clemensen (CD), 2000-03-28:
Når det så er slået fast, må vi omvendt også konstatere, at der på nuværende tidspunkt ikke er politisk flertal for at fjerne G-dagene, og så går vore bestræbelser i CD naturligvis ud på at gøre det så nemt som muligt for alle parter, herunder tidligere ansatte, at få udbetalt deres dagpengegodtgørelse fra arbejdsgiverne.
Karsten Hønge (SF), 2018-11-27:
Vi har i dag mange muligheder, som ikke bliver brugt, og som man skulle tage at gøre brug af, inden vi går i gang med en lovgivning, som SF er bekymret for vil føre til det, som både Retspolitisk Forening, Dansk Journalistforbund og Justitia rejser i høringssvarene.
Per Stig Møller (KF), 2010-04-22:
Det er fuldstændig rigtigt, som det er blevet sagt af hr. Mogens Jensen, at der heldigvis og spændende nok er mange store ting, der skal foretages inden for kulturområdet i den nærmeste tid, altså inden afslutningen af denne folketingssamling og i næste folketingssamling.
Trine Torp (SF), 2019-01-10:
Altså, når vi har en praksis i sundhedssystemet, som i hvert fald for den her gruppe borgere helt åbenlyst spænder ben for deres livsmuligheder, er Socialdemokratiet da et parti, som bare ønsker at bevare systemet, eller har man faktisk lyst til at forandre det, der ikke virker?
Peter Hummelgaard (S), 2020-12-01:
Det, der er sket – ikke bare i Danmark, men sådan set i hele Vesteuropa i løbet af de seneste 5-8 års tid – er, at debatten om et mere differentieret behov for tilbagetrækning også er rykket til Danmark, og det er jo selvfølgelig alt det, der danner grundlag for den diskussion, der er kommet hertil.
Line Barfod (EL), 2005-03-16:
Altså at man ikke kun ser på at drive ind, så meget man kan, men at man faktisk også gør noget forebyggende ved at prøve at lave noget gældsrådgivning, som de gør i de øvrige nordiske lande, hvor de har stor succes med at forebygge, at folk kommer i gæld og kommer i stor gæld til det offentlige.
Flemming Oppfeldt (V), 2003-12-05:
Målet er, at indvandrerne skal blive selvforsørgende borgere i vort samfund på lige fod med alle andre danskere; målet er, at indvandrernes beskæftigelse bliver lige så stor som den øvrige befolknings; målet er, at indvandrerne bliver bidragydere til det danske samfund og ikke bistandsmodtagere; målet er, at indvandrerne kan gøre karriere i vort samfund, stige op i vort samfund og betale skat og blive gode samfundsborgere.
Colette L. Brix (DF), 2010-05-11:
Forslagsstillerne vil også indføre regler om, at prisen på det færdige arbejde ikke må overstige tilbuddet med 15 pct. Der må jeg bare sige: God fornøjelse, og synd og skam for dem, som ønsker sig et lidt bedre køkken eller badeværelse.
Keld Albrechtsen (EL), 2003-12-19:
Nu får jeg jo ikke mere svar på dét, men så vil jeg godt lige spørge: Når fru Aase D. Madsen nu påstår, at hvis ikke man havde lavet denne her kompensationsbestemmelse, der binder staten frem til 2042, så kunne man ikke have fået en 20 pct.s. ejerandel fra 2012.
Kristian Bøgsted (DD), 2026-02-17:
Når det så er sagt, altså at vi støtter lovforslaget her, så håber jeg samtidig også, at det kan føre med sig, at man fra regeringens side på et tidspunkt tager et nærmere kig på f.eks. vores naturnationalparker og kommende naturnationalparker, hvor der også har været eksempler på, at dyrene ikke er blevet behandlet ordentligt, ikke har fået mad og har sultet.
Christian Juhl (EL), 2014-01-28:
Vil hun fortælle os, hvorfor Koch-udvalget så kun i deres første udkast tager en del af området med, nemlig den del af området, der handler om strukturen og en lillebitte smule om uddannelse, men ingenting om noget, der er rimelig væsentligt for arbejdsløse, nemlig hele dagpengeområdet?
Carsten Hansen (S), 2012-11-20:
Jeg anerkender den polemiske tilgang til spørgsmålet, men jeg vil sige til fru Mette Hjermind Dencker, at det faktisk tit er sådan, i forbindelse med at man fremsætter et lovforslag, at der er en forbedring, der har været ønsket igennem lang tid, og så tager man den med.
Pernille Rosenkrantz-Theil (S), 2015-04-09:
Jeg synes også, det er vigtigt at sige, at den måde, de 180 mio. kr. bliver finansieret på, er at omfordele brugerbetalingen på tandpleje, sådan at de af os, der ikke har tandproblemer, betaler til dem, der har tandproblemer.
Mogens Lykketoft (S), 2001-12-06:
Jeg er sikker på, at mit forhold til sandheden er mindst lige så veludviklet som hr. Jens Rohdes. Med hensyn til aftaler må jeg sige, at med den tankegang, der nu udvikles omkring den særlige pensionsopsparing, kan man jo være dobbelt lykkelig for, at vi fik lavet en aftale, som jeg forstår Venstre vedkender sig, om, at der ikke kan pilles ved folkepensionen, uden at vi er enige om det.
Helge Adam Møller (KF), 2002-03-19:
Og man skal huske, at når der er 1,5 millioner, der deltager i det her, så er der altså 4 millioner, som ikke deltager, men som over deres skattebillet betaler for, at bl.a. jeg og andre folketingsmedlemmer med en meget stor løn kan få et kæmpetilskud for at gå til spændende kurser.
Morten Messerschmidt (DF), 2023-05-23:
Jeg må indrømme, at det er dybt forunderligt, at Danmarksdemokraterne vælger at stille sig på den forkerte side af historien også her – altså at man forstår, at det kan være et demokratisk problem, at totalt legitime indvandrerkritiske synspunkter bliver censureret, men at man ikke nødvendigvis deler synspunktet.
Ellen Trane Nørby (V), 2019-04-03:
Vi skaber også 21 sundhedsfællesskaber, og alene de sundhedsfællesskaber, der bliver skabt i Region Hovedstadens område, kommer til at disponere over ca. 1 mia. kr., så man netop ude i sundhedsfællesskaberne, altså på tværs af kommune, sygehus/psykiatri og egen læge kan finde ud af, hvor man skal styrke nogle af de nære funktioner.
Christian Mejdahl (V), 1998-06-19:
Forvaltningsmyndigheder kan f.eks., uden at ransagningsbetingelserne er opfyldt, trænge ind på privat ejendom og kontrollere uden at rejse sigtelse, og myndighederne kan foretage afhøringer uden at gøre opmærksom på, at kontrolsamtalen kan blive anvendt ved en senere straffesag.
Lisbeth Bech Poulsen (SF), 2014-11-25:
Samlet set er vi tilfredse med aftalen, fordi indsatsen mod social dumping styrkes, bl.a. ved højere straffe til de arbejdsgivere, der beskæftiger ulovlig arbejdskraft fra ikke-EU-lande, og markante opstramninger af greencardordningen og landbrugspraktikantordningen. Da vi jo er med i den samlede aftale, kan vi også støtte dette lovforslag.
Svend Erik Hovmand (V), 2002-11-19:
Jeg skal ikke forlænge debatten yderligere, for jeg ser frem til en konstruktiv udvalgsbehandling, men jeg vil gerne nævne en enkelt ting, og det er spørgsmålet om forholdet mellem selvstændige og de medarbejdere, der er på virksomheden - altså den udvidelse, der her sker i relation til det samlede sundhedsvæsen.
Karsten Hønge (SF), 2017-05-18:
Det er nok rigtigt nok, at de på kort sigt kan beregne sig frem til den økonomiske bundlinje, men her synes jeg da igen, at det kunne være lidt interessant, hvis vi havde en regering, der turde stille sig i spidsen for en udvikling, der også kunne få den miljømæssige bundlinje til at gå bedre op – ikke bare ved at vi kunne komme af med dieseldrevne færger, men også ved på den måde at få Danmark i førersædet, sådan at vi i højere grad, end vi gør i dag, kunne sætte os på det marked, der er helt uanet i årene fremover, hvor masser af europæiske ruter vil blive skiftet ud.
Mette Frederiksen (S), 2022-05-23:
Det er jo helt rigtigt at påpege, at den gruppe, der i virkeligheden ser ud til at have nogle af de største udfordringer i forhold til helt grundlæggende trivsel og at have det godt, er vores børn og unge, som ikke engang endnu er en del af arbejdsmarkedet og dermed jo ikke inde i det kredsløb, som beskrives her.
Tina Nedergaard (V), 2010-11-11:
Endvidere er ordblindeundervisning og forberedende voksenundervisning fortsat gratis at deltage i. Med hensyn til nedskæringer på EVE-området vil jeg gerne have lov til at minde S og Det Radikale Venstre om, at størstedelen af de midler, der bortfalder i finanslovforslaget for 2011, skyldes udløb af politiske aftaler, som partierne selv har været med til at indgå.
Finn Sørensen (EL), 2016-05-23:
Hvis det kan ske som et led i en omlægning af skattebyrden, så en skattefritagelse i bunden af samfundet bliver finansieret af dem, som har så stor fornøjelse af de mange skattelettelser, der er givet, nemlig dem i toppen af samfundet, så er det bestemt er værd at overveje.
Kim Christiansen (DF), 2017-01-17:
En ny Vejlefjordbro til 4,3 mia. kr. – og det kan være, at den bliver endnu dyrere – har jo aldrig været Dansk Folkepartis livret, men er hr. Henning Hyllested ikke enig i, at minutbesparelsen her dog er lidt billigere end ved en Vejlefjordbro?
Pia Kjærsgaard (DF), 2023-03-30:
Så indtil videre tror jeg, at vi skal afvente udvalgsbehandlingen, for der er altså lige den her lille del, som vi ikke er særlig begejstret for, for at sige det mildt, omkring statsløse i forslaget, og det vil jeg godt vende tilbage til efter udvalgsbehandlingen.
Carsten Hansen (S), 1999-01-14:
Sandheden er jo, at for en række områders vedkommende vil vi ikke kunne udvide til det serviceniveau, vi måske ønsker os, fordi vi ganske enkelt mangler uddannet arbejdskraft. Hvis vi opgjorde arbejdsløsheden, som man gjorde i 1960'erne, så ville vi med moderne sprogbrug have det, vi kunne kalde fuld beskæftigelse, viser det sig helt klart.
Frank Aaen (EL), 2010-05-20:
Men er det ikke lidt mærkeligt, hvis det er rigtigt, hvad man har kunnet læse i aviserne, at når Dansk Folkeparti mener, at satsreguleringen er forringet på grund af satspuljen, så går man lige pludselig ind og fjerner satsreguleringen fuldstændig, samtidig med at man lader de rigeste beholde de skattelettelser, de har fået i år?
Preben Bang Henriksen (V), 2013-04-04:
Ifølge Moderniseringsstyrelsens hjemmeside er en selvstændig offentlig virksomhed en juridisk person, der varetager en bestemt del af den statslige forvaltning, altså ikke meget anderledes, end tilfældet ville være med et aktieselskab, og det er også det, der er henvist til i lovforslagsmaterialet.
John Vinther (KF), 1999-03-17:
Der står i indledningen til redegørelsen, at regeringen med udnævnelsen af en egentlig byminister har ønsket at markere, at den ønsker at styrke indsatsen over for de problemer, der knytter sig til byerne, og at regeringen er opmærksom på behovet for en koordineret indsats.
Frank Aaen (EL), 2001-05-15:
Derfor mener jeg, at den myte om forsørgerbyrden er med til totalt at afspore debatten om, hvad det er, der er brug for, og hvad der er udfordringen i fremtidens økonomi. Den anden forudsætning, der danner grundlag for den her debat, er, at det er en trussel imod vores skattegrundlag, at der vil være et pres på finansieringen af velfærden på grund af internationaliseringen.
Simon Emil Ammitzbøll (RV), 2008-04-10:
Men jeg tror så til gengæld, at jeg må sige til hr. Martin Henriksen, at min fornemmelse er, at der er et flertal uden om Dansk Folkeparti i Folketinget, der vil holde fast i det, som integrationsministeren også gjorde rede for, nemlig at vi ikke udviser til lande, hvor der er risiko for dødsstraf, tortur eller umenneskelig behandling.
Lars Kramer Mikkelsen (S), 2000-05-09:
Men jeg vil omvendt sige, at jeg tror på det, når ministeren siger, at her er der tale om, at vi ligesom med et maskineri skal dreje meget varsomt på skruerne, fordi vi i virkeligheden heller ikke rigtig ved, hvad der vil ske, hvis vi piller for meget ved skruerne, og så er det, man skal passe på.
Preben Bang Henriksen (V), 2026-01-16:
Det er så overdrevet, men det er et helt uproportionalt antal politibetjente, og jeg skal hilse og sige fra bl.a. forhandlinger om politiforlig og andet, at betjentene faktisk også har andet at få tiden til at gå med, og i det her omfang er det jo folk, der bestiller politiet.